cyanic-selkie/wikianc huggingface dataset:
பேங்காக்
பெயர்
பேங்காக் (บางกอก என்ற சொல்லின் சொற்பிறப்பியல் தெளிவாக இல்லை. பேங் என்ற தாய்ச்சொல்லிற்கு "ஓடையிலமைந்த சிற்றூர்", என்றும் இதன் பெயர்  பேங் கோ (บางเกาะ),( கோவின் பொருள் "தீவு", இப்பகுதியில் பல ஆறுகளும் கால்வாய்களும் ஏற்படுத்திய நிலப்பகுதியை குறிக்க)  என்பதிலிருந்து வந்திருக்கலாமென்றும் கருதப்படுகிறது. பேங்காக் என்பது பேச்சுவழக்குப் பெயராக இருந்திருக்கலாம்; ஆனால் இதுவே வெளிநாட்டுப் பயணிகளால் பயன்படுத்தபடத் துவங்கி பரவலான பயன்பாட்டால், பேங்காக் பெருநகர நிர்வாகம் போன்ற சொல்லாட்சிகளில், அலுவல்முறையாகவும் ஏற்றுக்கொள்ளப்பட்டுள்ளது.
பேங்காக்கின் முழுமையான அலுவல்முறைப் பெயர், குருங் தேப் மஹாந கொன் அமன் ரத்டனகொசின் மஹிந்தரயுத்தய மகாடிலோக் போப் நோப்ப்ஹராத் ராட்சதனி புரிறோம் உடோம்ரட்சநிவேட் மகாசதன் அமன் பிமன் அவதான் சதித் சக்கதட்டிய விட்சனுகம் பிரசித்  என்பதாகும். 168 இலத்தீன் எழுத்துக்களை கொண்ட பேங்காக்கின் பெயரே, உலகின் நகரமொன்றின் மிக நீளமான பெயராகும் என்று கின்னஸ் புத்தகத்தில் இடம் பெற்றுள்ளது. தாய்லாந்தின் மொழியில் 139 எழுத்துருக்களைக் கொண்டுள்ளது. பெரும்பாலும் பாலியிலும் சமசுகிருதத்திலும் வேர்ச்சொற்களைக் கொண்ட இப்பெயரின் மொழிமாற்றம் இவ்வாறுள்ளது:
"தேவதைகளின் நகரம், அழியாதவர்களின் பெருநகரம், நவரத்தினங்களினாலான சீர் நகரம்,மன்னரின் நகரம், அரச மாளிகைகளின் நகரம், அவதார கடவுளரின் இல்லம், இந்திரனின் ஆணையால் விசுவகர்மனால் கட்டப்பட்டது."
பன்னாட்டளவில் பேங்காக் என்ற பெயர் ஏற்றுக்கொள்ளப்பட்டுள்ளது. உள்ளூர் மக்கள் பொதுவாக குருங் தேப் (தேவதைகளின் நகரம்) என்று அழைக்கின்றனர். தானுந்து உரிமப்பட்டைகளில்  குருங் தேப் மகா நகொன் என்று குறிக்கப்படுகிறது.
சகோதர நகரங்கள்
பேங்காக் நகரம் 2013 நிலவரப்படி 15 நாடுகளிலுள்ள 23 நகரங்களுடன் சகோதர நகரமாகவும் நட்பு நகரமாகவும் உடன்பாடு கண்டுள்ளது. அவை:
வெளி இணைப்புகள்
பகுப்பு:ஆசியத் தலைநகரங்கள் பகுப்பு:தாய்லாந்து நாட்டிலுள்ள ஊர்களும் நகரங்களும்
நுனித் தொடுப்பு
நுனித் தொடுப்பு என்பது இரண்டு கயிறுகளைத் தொடுப்பதற்குப் பயன்படும் எளிமையான தொடுப்பு முடிச்சு ஆகும். ஒருபக்க நுனித் தொடுப்பு, ஐரோப்பிய இறப்பு முடிச்சு போன்ற பெயர்களாலும் இம் முடிச்சு அழைக்கப்படுகிறது. முடிச்சு கயிறுகளின் திசையில் அல்லாமல் ஒரு பக்கமாக விலகி இருப்பதால் "ஒரு பக்க நுனித் தொடுப்பு" என்னும் பெயரும், ஐரோப்பாவில் மலையேறும் முயற்சிகளில் இம் முடிச்சு காரணமாக ஏற்பட்ட தீநேர்ச்சிகளைக் குறித்து "ஐரோப்பிய இறப்பு முடிச்சு" என்னும் பெயரும் ஏற்பட்டது.
முடியும் முறை
1. இரண்டு கயிறுகளினதும் ஒவ்வொரு முனைகளை ஒன்றுக்கொன்று இணையாக வைக்கவேண்டும். 2. இரண்டையும் சேர்த்து ஒரு தடம் ஆக்கிக்கொள்ள வேண்டும். 3. இரண்டு செயல்முனைகளையும் ஒருங்கே சேர்த்துத் தடத்தினூடாகச் செலுத்த வேண்டும். 4. செயல்முனைகளையும், நிலைமுனைகளையும் இழுத்து இறுக்கிக்கொள்ள வேண்டும்.
கயிறுகள் வெவ்வேறு அளவான விட்டங்கள் கொண்டவையாக இருந்தால், மெல்லிய அல்லது இழுபடக்கூடிய கயிறு படத்தில் காட்டிய பச்சைக் கயிறு இருக்கும் இடத்தில் இருக்குமாறு பார்த்துக்கொள்ள வேண்டும். அத்தோடு பாதுகாப்பு நுனி முடிச்சையும் இந்தக் கயிற்றைக்கொண்டே முடியவேண்டும்.
பயன்கள்
மலையேறுவோர் செங்குத்தான பாறைகளில் இறங்கும் முயற்சிகளின்போது இதனைப் பயன்படுத்துவது உண்டு. இறங்கவேண்டிய தூரம் வழமையான 50-60 மீட்டர் கயிறுகளின் நீளத்திலும் அதிகமாகும்போது கயிறுகளைத் தொடுப்பதற்கு இந்தத் தொடுப்பைப் பயன்படுத்துவர். இந்த முடிச்சின் பெரும்பகுதி கயிற்றுக்கு வெளியில் இருப்பதால், கயிறு இலகுவாக மலைச் சரிவுகளில் வழுக்குவதற்கு உதவியாக உள்ளது. அத்துடன் இம் முடிச்சின் அளவு சிறியதாக உள்ளதால், கயிற்றை இழுத்து எடுக்கும்போது பாறை இடுக்குகளில் சிக்கிக்கொள்ளாமல் வருவதற்கான வாய்ப்புக்களும் அதிகம். மேற்படி காரணங்களும் இத் தொடுப்பை இலகுவாக முடியத்தக்கதாக இருப்பதும் மலையேறுவோர் இதனைப் பரவலாகப் பயன்படுத்துகின்றனர்.
வெளி இணைப்புகள்
பகுப்பு:தொடுப்பு முடிச்சுகள்
டி. சுப்பையாபுரம் ஊராட்சி
'''டி. சுப்பையாபுரம் ஊராட்சி' (T. subbaiahpuram Gram Panchayat''), தமிழ்நாட்டின் தூத்துக்குடி மாவட்டத்தில் உள்ள விளாத்திகுளம் வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 428 பேர் ஆவர். இவர்களில் பெண்கள் 230 பேரும் ஆண்கள் 198 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இஸ்லாம் மித்திரன் (இதழ்)
இஸ்லாம் மித்திரன் இலங்கை கொழும்பிலிருந்து 1893ம் ஆண்டில் வெளிவந்த ஒரு இதழாகும். 19ம் நூற்றாண்டின் இறுதியில் இவ்விதழ் வெளிவந்தது.
ஆசிரியர்
உதுமான்
முக்கியத்துவம்
19ம் நூற்றாண்டு தமிழ் இசுலாமிய இதழ்களை நோக்குமிடத்து அவதானிக்கக்கூடிய பிரதமான பண்பு அரபு தமிழ் ஆக்கங்களைக் கொண்டிருந்தமையாகும். இவ்விதழ் இயலுமான வரை இதனை தவிர்த்து தமிழிலே வெளிவர முயற்சி செய்துள்ளது.
ஆதாரம்
பகுப்பு:இலங்கை இசுலாமியத் தமிழ் இதழ்கள் பகுப்பு:1890 களில் வெளிவந்த தமிழ் இதழ்கள்
சித்ரா விசுவநாத்
சித்ரா விசுவநாத் (Chitra Vishwanath) பெங்களூருவைச் சேர்ந்த ஒரு இந்திய கட்டிடக் கலைஞர் ஆவார். இவர் சூழலியல் மற்றும் கட்டிடக்கலை தொடர்பான கருப்பொருள்களில் பணியாற்றுகிறார். இவர் 1991 முதல் தனது சொந்த கட்டிடக்கலை நிறுவனத்தை நடத்தி வருகிறார். இந்தியாவிலும், ஆப்பிரிக்காவிலும் பல திட்டங்களில் மற்ற கட்டிடக் கலைஞர்களுடன் பணிபுரிகிறார்.
தொழில்
சித்ரா விசுவநாத் தற்போது "BIOME சுற்றுச்சூழல் தீர்வுகள்" என்ற நிறுவனத்தின் முதன்மைக் கட்டிடக் கலைஞராகவும், அதன் நிர்வாக இயக்குநராகவும் உள்ளார். அனைத்து அளவுகளிலும் கட்டிடங்கள், நீர் சேகரிப்பு, துப்புரவு கட்டமைப்புகளை உள்ளடக்கிய 500க்கும் மேற்பட்ட திட்டங்களில் இவர் ஈடுபட்டுள்ளார். பூமி கட்டுமானத்தில் ஒரு அடிப்படை பொருள் உள்ளீடாக இவர் பல கட்டமைப்புகளை வடிவமைத்து கட்டியிருக்கிறார்.
சுயசரிதை
சித்ரா, நைஜீரியாவிலிருந்து குடிசார் பொறியியல் சான்றிதழையும் அகமதாபாத்தில் உள்ள சுற்றுச்சூழல் திட்டமிடல் மற்றும் தொழில்நுட்ப பல்கலைக்கழகத்தில் கட்டிடக்கலையில் இளங்கலையையும் படித்தார். இவர் தனது பயிற்சியை 1990இல் தொடங்கினார். கட்டடக்கலை வடிவமைப்புகளை உருவாக்கும் இவரது அணுகுமுறை உள்நாட்டு இயற்கை வளங்களுக்கு ஒரு செயலில் மற்றும் செயலற்ற முறையில் முக்கியத்துவம் அளிக்கிறது. நீர், ஆற்றல் மற்றும் நிலப் பயன்பாட்டு செயல்முறைகளை உள்ளடக்கிய, எளிதில் கிடைப்பது, உழைப்பு தீவிரம் மற்றும் கட்டுமானத்தின் எளிமை ஆகியவற்றைக் கருத்தில் கொண்டு சேறு அதன் கட்டடக்கலை வடிவமைப்புகளில் அடிப்படை உறுப்பை உருவாக்குகிறது.
கட்டிடங்களின் மண் கட்டிடக்கலை என்ற கருப்பொருளை சுற்றுச்சூழலுக்கு உகந்ததாக ஊக்குவிப்பதற்காக, சித்ரா விசுவநாத் பெங்களூரில் 135 சதுர மீட்டர் (1,450 சதுர அடி) பரப்பளவில் தனது சொந்த மண் வீட்டை கட்டினார். இந்த அழகிய திட்டமிடப்பட்ட வீட்டின் தனித்துவமான அம்சம் என்னவென்றால், இது குளுரூட்டம் செய்யவோ அல்லது மின்விசிறிகளின் தேவையோ இருக்காது. மேலும், பல நிலைகளுடன் கட்டப்பட்டுள்ளது. மண் செங்கற்களால் செய்யப்பட்ட சுவர்களில் சுவர் பூச்சு இல்லை. சூரிய ஒளி மூலம் தண்ணீர் சூடாக்குதல், ஒளிமின்னழுத்தங்கள் மூலம் பகுதி மின்சாரம், தண்ணீர் தேவைகளில் 70% வழங்கப்படுகிறது. சுற்றுச்சூழல் கழிப்பறை திட மற்றும் திரவ கழிவுகளை பிரிப்பதற்கான வசதியையும் கொண்டுள்ளது. மொட்டை மாடியில் தாவரங்கள் மூலம் சாம்பல் நீர் சுத்திகரிக்கப்பட்டு மாடித் தோட்டத்திற்கும் பயன்படுத்தப்படுகிறது. மொட்டை மாடியில் உயிர்க்கூளக் கொதிகலனும் உள்ளது. இது குளிர்ந்த மேகமூட்டமான நாட்களில் தண்ணீரை சூடாக்க பயன்படுகிறது. மொட்டை மாடியில் 1,000 சதுர அடி (93 மீ 2) பரப்பளவு கொண்ட காய்கறி தோட்டமும் உள்ளது.
நீர் சேகரிப்பு கட்டமைப்புகள், நீர் மேலாண்மை ஆகியவற்றில் நிபுணத்துவம் பெற்ற குடிசார் பொறியாளர் எஸ். விசுவநாத்தை இவர் திருமணம் செய்து கொண்டார். இவரது கணவரும் இவருடைய நிறுவனத்தில் ஒரு பங்குதாரராக உள்ளார்.
வெளி இணைப்புகள்
Official website பகுப்பு:வாழும் நபர்கள் பகுப்பு:பெண் தொழிலதிபர்கள் பகுப்பு:கட்டிடக் கலைஞர்கள்
மானுடத்துக்கு எதிரான குற்றங்கள்
மானுடத்துக்கு எதிரான குற்றங்கள என்பது அனைத்துலக குற்றவியல் நீதிமன்றத்தால் பின்வருமாறு விளக்கப்படுகிறது.
மனிதரின் தன்மானத்துக்கு எதிரான தீவரமான தாக்குதல்கள், அவமதித்தல், அல்லது இழிவுபடுத்தல் ஆகியன. இவை தற்செயலாக, அல்லது அங்காங்கே நிகழும் நிகழ்வுகளாக அல்லாமல், ஒரு அரசின் கொள்கை முறையிலான அல்லது அரசால் அல்லது அதிகாரத்தை கட்டுப்படுத்துபவர்களால் சகிக்கப்படும் அல்லது ஆதரவைப் பெறும் செயற்பாடுகள். இவை பின்வரும் குற்றங்களை உள்ளடக்கும்: ஒரு நிறுவன மயப்படுத்தப்பட்ட செயற்பாடுகள் மட்டுமே மானுடத்துக்கு எதிரான குற்றங்கள எனக் கணிக்கப்படும். தனித்தனியே நிகழும் இந்த செயற்பாடுகள், பாரிய மனித உரிமை மீறல்களாக அல்லது சந்தர்ப்பத்தைப் பொறுத்து போர் குற்றமாக கருதப்படும்.
வெளி இணைப்புகள்
பகுப்பு:மானுடத்துக்கு எதிரான குற்றங்கள் பகுப்பு:குற்றங்கள்
மைக்கல் கோல்ஸ்
மைக்கல் கோல்ஸ் (Michael Coles ) , பிறப்பு: செப்டம்பர் 11 1981), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார். 2000-2005 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
மைக்கல் கோல்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள் பகுப்பு:வில்ட்சையர் துடுப்பாட்டக்காரர்கள்
சட்டுவாந்தாங்கள்
சத்துவந்தாங்கல் (Sattuvanthangal) இந்தியா, தமிழ்நாடு, திருவண்ணாமலை மாவட்டம், செய்யாறு வட்டத்தில் உள்ள கிராமம் ஆகும். இந்த கிராமமானது திருவண்ணாமலை மாவட்டத்தின், வெம்பாக்கம் ஒன்றியத்தில் உள்ள பஞ்சாயத்து கிராமத்தில் 64 கிராம பஞ்சாயத்து கீழ் அமைந்துள்ளது. இது பாலாறு நதி கரைக்கு வலது புறத்தில் அமைந்துள்ளது. சத்துவந்தாங்கல் என்ற வார்த்தை "சக்தி வந்து தாங்கள்", சொற்றொடர் அதாவது, "தேவி ஸ்ரீ துர்கை அம்மன்" என்ற பெயராகும்.
விளக்கப்படங்கள்
2001 ஆம் ஆண்டு மக்கட் தொகை கணக்கெடுப்பின்படி, 998 குடும்பங்கள், 3288 மக்கள் வசிக்கின்றனர். பெண் மற்றும் ஆண் பாலின விகிதம் 1:0.9 ஆகும். இக்கிராமத்தின் எழுத்தறிவு விகிதம் 69.77% ஆக இருந்தது.
தபால் அலுவலகம்
ராணிபேட் தலைமை அலுவலகத்தின் கீழ் சட்டுவாந்தாங்கள் கிராம கிளை தபால் அலுவலகம் வருகிறது. இக்கிராமத்தின் அஞ்சல் குறியீடு "632511" ஆகும். இத்துடன் சேர்த்து  திருவண்ணாமலை மாவட்டத்தைச் சேர்ந்த 5 கிளை அலுவலகங்கள் வருகிறது. அதாவது வடஇலுப்பை, தென்னாம்பட்டு, சட்டுவந்தங்கள், புலிவலம் - சுனைபட்டு,நாட்டேரி & வேலூர் மாவட்டத்தைச் சேர்ந்த 4 கிளை அலுவலகங்கள் சக்கரமல்லூர், ஆனந்தங்கள், ஜகிர்வளவனுர் மற்றும் இசயனூர் போன்றவையாகும்.
காவல் நிலையம்
திருவண்ணாமலை மாவட்டம் செய்யார் வட்டத்தில் கிராம பஞ்சாயத்தில் சட்டுவாந்தாங்கள் காவல் நிலையம் அமைந்துள்ளது. ஒரு சப்-இன்ஸ்பெக்டர் பொறுப்பில் இந்த காவல் நிலையம் உள்ளது.
வங்கி
இக்கிராமத்தில் கோசா தெருவில் இந்திய ஓவர் சீஸ் வங்கி-கிளை அமைந்துள்ளது.
மேற்கோள்கள்
பகுப்பு:திருவண்ணாமலை மாவட்டத்திலுள்ள கிராமங்கள்
வெள்ளியங்காடு
இந்தியா-தமிழ்நாடு மாநிலத்தில்  கோயம்புத்தூர் மாவட்டத்தில் வெள்ளியங்காடு கிராமம் உள்ளது. இது வெள்ளியங்காடு ஊராட்சி ஒன்றியத்தின் மிகப்பெரிய கிராமம் ஆகும். மக்கள் தொகை 1000. ஆண்கள் 600 பெண்கள் 400 குழந்தைகள் 150
குறிப்புகள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
சிவமொக்கா சட்டமன்றத் தொகுதி
சிவமொக்கா சட்டமன்றத் தொகுதி (Shimoga Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது சிவமொக்கா மாவட்டத்தில் உள்ளது. சிவமொக்கா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 113 ஆகும்.
குமரகவுண்டம்பாளையம் மாரியம்மன் கோயில்
குமரகவுண்டம்பாளையம் மாரியம்மன் கோயில் தமிழ்நாட்டில் சேலம் மாவட்டம், குமரகவுண்டம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 15ம் நாள் பொங்கல் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இந்தியப் படைத்துறைக் கல்விக்கூடம்
thumb|இந்தியப் படைத்துறைக் கல்விக்கூடம் வளாகத்தில் வான்பரப்புக் காட்சி, 1932 இந்தியப் படைத்துறைக் கல்விக்கூடம் (Indian Military Academy) (IMA) இந்திய இராணுவ அதிகாரிகளுக்கு பயிற்சி வழங்கும் நிறுவனம் ஆகும். உத்தரகாண்ட் மாநிலத்தின் டேராடூன் நகரத்தில், 1932 இல் இந்த இராணுவ அகாதமி 1,400 ஏக்கர்கள் (5.7 km²) பரப்பளவில் நிறுவப்பட்டது. தற்போது இந்த இராண்வ அகாதாமியில் ஆண்டிற்கு 1,650 மாணவப்படையினர் இராணுவப் பயிற்சி பெறுகின்றனர். இங்கு பயிற்சி முடித்தவர்களுக்கு இந்திய இராணுவத்தின் தரைப்படையில் லெப்டினன்ட் எனும் இராணுவ அதிகாரி பதவி வழங்கப்படுகிறது.
இந்திய இராணுவ அகாதமியில் படித்த முன்னாள் மாணவர்களில், முதன் முதலாக பரம் வீர் சக்கரம் விருது பெற்றவர் சோம்நாத் சர்மா ஆவார். மேலும் இந்த அகாதாமியில் படித்த சாம் மானேக்சா இந்திய இராணுவத்தின் முதல் பீல்டு மார்ஷல் பதவியைப் பெற்றவர் ஆவார். இந்த அகாதமியில் படித்தவர்களில் 17 இந்திய இராணுவ அதிகாரிகள் அசோகச் சக்கரமும், 84 பேர் மகா வீர் சக்கரமும், 41 பேர் கீர்த்தி சக்கரமும், 73 பேர் மிலிட்டரி கிராஸ் விருதுகளை பெற்றுள்ளனர். மேலும் இந்த அகாதமியில் பயின்றவர்கள் இராணுவ ஜெனரல்களாகவும், அரசியல்வாதிகளாக உள்ளனர். இந்த அகாதாமியில் ஆப்கானித்தான், சிங்கப்ப்பூர், சாம்பியா, மலேசியா போன்ற வெளிநாட்டு மாணவர்களும் பயிற்சி பெற்றுள்ளனர்.
அகாதமியின் புகழ்பெற்ற முன்னாள் மாணவர்கள்
இந்திய இராணுவ அகாதமி படித்த முன்னாள் மாணவரான சாம் மானேக்சா இந்திய இராணுவத்தின் முதல் பீல்டு மார்ஷல் எனும் உயர்ந்த பதவியை வகித்தவர். மேலும் இந்திய இராணுவத்தின் மிக உயரிய பரம் வீர் சக்கர விருதினை  இது வரை நான்கு பேர் பெற்றுள்ளனர். அவர்கள்:
மேலும் படிக்க
பகுப்பு:இந்திய படைத்துறை பகுப்பு:இந்தியத் தரைப்படை பகுப்பு:இந்தியாவில் இராணுவப் பயிற்சிக் கழகங்கள்
இனாம்கல்பாளையம் ஊராட்சி
இனாம்கல்பாளையம் ஊராட்சி (Inamkalpalayam Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மண்ணச்சநல்லூர் வட்டாரத்தில் அமைந்துள்ளது. இந்த ஊராட்சி, மண்ணச்சநல்லூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3933 ஆகும். இவர்களில் பெண்கள் 2040 பேரும் ஆண்கள் 1893 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜாக் ஹாப்ஸ்
thumb|left|150px|சட்கிளிப்புடன் ஜேக் ஹாப்சு (இடது) சர் ஜான் பெரி ஹாப்ஸ் (Sir John Berry Hobbs (16 டிசம்பர் 1882 – 21 டிசம்பர் 1963) ஜேக் ஹாபஸ் என்றே பெரும்பாலும் அழைக்கப்படும் இவர் முன்னாள் இங்கிலாந்து துடுப்பாட்ட அணியின் முன்னாள் வீரர் ஆவார். இவர் 1905 முதல் 1934 ஆண்டுகள் சர்ரே துடுப்பாட்ட சங்கத்திற்காகவும், 1908 முதல் 1930 ஆம் ஆண்டுகள் வரை இங்கிலாந்து அணிக்காக  61 தேர்வுத் துடுப்பாட்டங்களில் விளையாடியுள்ளார். தெ மாஸ்டர் என அறியப்படுகிறார். அனைத்துக் கால துடுப்பாட்டங்களில் உள்ள சிறந்த வீரர்களில் ஒருவராக அறியப்படுகிறார். முதல் தரத் துடுப்பாட்டங்களில் அதிக ஓட்டங்கள் சேர்த்துள்ளவர் எனும் சாதனையைப் படைத்துள்ளார். இவர் மொத்தம் 61,720ஓட்டங்கள் எடுத்துள்ளார். இதில் 199 நூறுகள்  அடங்கும். வலது கை மட்டையாளர், இவ்வப்போது வலது கை மித வேகப்பந்து வீச்சாளராகவும் செயல்படுவார்.
1882 ஆம் ஆண்டில் ஒரு ஏழ்மையான குடும்பத்தில் பிறந்தார். இவரின் இளம்வயதிலேயே துடுப்பாட்டத்தை தனது வாழ்க்கையாகக் கொண்டார். துவக்கத்தில் முறைப்படுத்தப்படாது இருந்த இவரின் துடுப்பாட்ட உத்திகள் 1901 ஆம் ஆண்டிலிருந்து மேம்பட்டது. அதனால் உள்ளூர் அணியினரின் கவனத்திற்கு இவர் செல்லப்பட்டார்.பின் 1903 ஆம் ஆண்டில் இங்கிலாந்து துடுப்பாட்ட வீரர் டாம் ஹய்வார்டின் உதவியுடன் சர்ரே அணியில் சேர்ந்தார். முதல் தரத் துடுப்பாட்டத்தின் முதல்போட்டியில் 88 ஓட்டங்களும் அதற்கு அடுத்த போட்டியில் நூறு ஓட்டங்களும் அடித்தார். அதன்பின் வந்த தொடர்களிலும் சிறப்பான பங்களிப்பை அளித்ததன் மூலம் சிறந்த மாகாண அணி வீரர் எனப் பரவாலக அறியப்பட்டார். 1908 ஆம் ஆண்டில் இங்கிலாந்து துடுப்பாட்ட அணிக்காக தனது முதல் தேர்வுத் துடுப்பாட்டத்தில் அறிமுகம் ஆனார். அதன் முதல் பகுதியில் 83 ஓட்டங்கள் எடுத்தார். இவர் தென்னாபிரிக்கத் துடுப்பாட்ட அணி வீரர்களின் கூக்ளி பந்திற்கு எதிராகச் சிறப்பாக விளையாடினார். பின் 1911-1912 ஆம் ஆண்டில் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டத்தில் மூன்று நூறுகள் அடித்தார். இதனால் துடுப்பாட்ட விமர்சகர்கள் இவர் சிறந்த வீரர் எனத் தீர்மானித்தனர்.
ஆரம்பகால, வாழ்க்கை மற்றும் துடுப்பாட்டம்
ஹாப்ஸ் டிசம்பர் 16, 1882 இல் கேம்பிரிட்ச்சில் பிறந்தார். இவரின் தந்தை ஜான் கூப்பர், கற்பலகை இடுவோராக பணிபுரிந்தவர். தாய் ஃபுளோரா மதிலா பெர்ரி. இவர்களுக்கு மொத்தம் பன்னிரண்டு குழந்தைகள். இதில் ஹாப்ஸ் முதல் குழந்தையாகப் பிறந்தார். நகரத்தின் ஏழ்மையான பகுதியில் வாழ்ந்து வந்தார். ஹாப்சின் சிறுவயதின் பெரும்பகுதியானது ஏழ்மையாகவே வாழ்ந்தார். பின் துடுப்பாட்டத்தையே தனது தொழிலாகக் கொண்டார். 1889 ஆம் ஆண்டில் ஜீசஸ் கல்லூரியில் தோட்டக்காரராகவும் துடுப்பாட்ட நடுவராகவும் இவருக்கு வேலை கிடைத்தது.
குடும்ப வாழ்க்கை
1900 ஆம் ஆண்டில், கேம்ப்ரிட்ஜின் செயின்ட் மத்தேயுவில் நடைபெற்ற ஒரு மாலை தேவாலய சேவையில் இருந்த போது ஹோப்ஸ் அடா எலன் கேட்ஸை சந்தித்தார். ஹோப்ஸின் கூச்சம் மற்றும் துடுப்பாட்டம் மீதான அதீத ஆர்வம் ஆகியவற்றால் இவர்களது திருமணம் சற்று தள்ளிப்போனது. ஆனால் இந்த தம்பதி, இறுதியில் செப்டம்பர் 26, 1906 அன்று இவர்கள் சந்தித்த தேவாலயத்தில் திருமணம் செய்து கொண்டனர். இவர்கள் திருமண நிகழ்வை ரகசியமாக வைக்கத் திட்டமிட்டனர், ஆனால் அது பத்திரிகைகளில் வெளியானது. மேலும், இந்தத் தம்பதி ஹோப்ஸின் சர்ரே குழு உறுப்பினர்களிடமிருந்து பரிசுகளையும் செய்திகளையும் பெற்றது. துடுப்பாட்ட சுற்றுப்பயணங்களினால் தனது மனைவியிடமிருந்து பிரிக்கப்படுவதை ஹோப்ஸ் விரும்பவில்லை, பிற்காலத்தில் இவர் பெரும்பாலும் வெளிநாடுகளில் சுற்றுப் பயணங்களின் போது தனது மனைவியினையும் அழைத்துச் சென்றார். இவர்களுக்கு நான்கு குழந்தைகள் இருந்தன: ஜாக், 1907 இல் பிறந்தார், 1909 இல் லியோனார்ட், 1913 இல் வேரா மற்றும் 1914 இல் ஐவர் ஆகியோர் ஆவர்.
ஹோப்ஸும் இவரது மனைவியும் திருமணமான முதல் ஆண்டுகளில் வாடகை வீட்டில் வசித்து வந்தனர். இவர் குழந்தை பருவத்தில் இருந்ததை விட சற்று செல்வந்தராக இருந்த போதிலும் குடும்பம் துவக்க காலத்தில் போதுமான நிதி வசதி இல்லாமல் இருந்தது. இவரது நற்பெயர் அதிகரித்ததால் ஹோப்ஸின் ஊதியம் அதிகரித்தது, இதனால் 1913 வாக்கில் இவர் ஆண்டுதோறும் 375 அமெரிக்க டாலர்களைச் சம்பாதித்து வந்தார் (2018 இல் சுமார் 32,000 க்கு சமம்). 1913 ஆம் ஆண்டில் லண்டனின் வசதியான மற்றும் வளமான பகுதியான கிளாபம் காமனில் தனது சொந்த வீட்டை வாங்கினார். 1920 களின் நடுப்பகுதியில், இங்கிலாந்தில் துடுப்பாட்ட விளையாட்டு மிகவும் பிரபலமானதாக இருந்தது. மேலும், சிறந்த வீரர்கள் தேசிய அளவில் பிரபலமானவர்களாக இருந்தனர். ஹோப்ஸ் மற்ற துடுப்பாட்ட வீரரகளை விட மிகப் பெரிய துடுப்பாட்ட நட்சத்திரமாக இருந்தார். 1925 ஆம் ஆண்டில் இவரது ஆண்டு வருமானம் 1500 அமெரிக்க டாலர்களாக இருந்தது.அந்த சமயத்தில் அது மருத்துவர்களின் ஊதியத்தினை விட அதிகமாக இருந்தது. இதன் விளைவாக, 1928 ஆம் ஆண்டில் இவரது குடும்பம் ஒரு பெரிய வீட்டிற்கு குடிபெயர்ந்தது. ஹோப்ஸ் தனது குழந்தைகளை தனியார் பள்ளிகளுக்கு அனுப்பினார். இவர் பெரும்பாலான சமகால துடுப்பாட்ட வீரர்களை விட அதிக நிதி சுதந்திரத்தை அடைந்தார்.ஆனால் எப்போதும் தனது மனைவி மற்றும் குழந்தைகளுக்கு தனது குழந்தைப் பருவத்தில் கிடைக்காத பாதுகாப்பை வழங்குவதில் முதலில் அக்கறை கொண்டிருந்தார்.
ஓய்விற்குப் பிறகு
1934 இல் துடுப்பாட்டத்தில் இருந்து ஓய்வு பெற்றதைத் தொடர்ந்து, ஹோப்ஸ் ஒரு பத்திரிகையாளராகத் தொடர்ந்து பணியாற்றினார், முதலில் ஜாக் இங்காமுடன், பின்னர் ஜிம்மி போல்டனுடன் இணைந்து எழுத்தாளராகப் பணியாற்றினார். இவர் எம்.சி.சி குழுவுடன் 1936-37 இல் ஆஸ்திரேலியாவுக்குச் சென்று நான்கு நூல்களை வெளியிட்டார். இவை 1930 ஆம் ஆண்டுகளில் அதிகமாக விற்பனையானது. இவர் பொதுவாக சுய விளம்பரம் அல்லது சர்ச்சைகளைத் தவிர்த்தார். 1930 ஆம் ஆண்டுகளின் மத்தியில் இவரது மனைவி மனரீதியாகவும், உடல் ரீதியாகவும் பலவீனமடைந்து கொண்டிருந்தார். ஹோப்ஸ் தனது ஓய்வு நேரத்தில் பல தொண்டு நிறுவனஙளுக்கு சேவை செய்தார். அதே வேளையில் சங்கங்களில் துடுப்பாட்டம் விளையாடினார்
வெளியிணைப்புகள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1882 பிறப்புகள் பகுப்பு:1963 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
மாத்தளைக் கலகம்
1848 கலகத்துக்கான காரணிகள்
போன்றன) இந்த வரிகள் மக்களுக்கு சுமையாக இருந்தமை.
தலைமை
கலகத்துக்கு கொங்கல கொடபண்டா, வீரபுரன் அப்பு, குபாபொல தேரர் ஆகியோர் தலைமை தாங்கினர்.
உசாத்துணை
பகுப்பு:பிரித்தானிய இலங்கை பகுப்பு:1848 புரட்சிகள்
தெரனியாகலை பிரதேச செயலாளர் பிரிவு
தெரனியாகலை பிரதேச செயலாளர் பிரிவு (Deraniyagala Divisional Secretariat, දැරණියගල ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் சப்ரகமுவா மாகாணத்தில் உள்ள கேகாலை மாவட்டத்தில் உள்ளது. இதன் பரப்பு 196.9 சதுர கிலோ மீட்டராக உள்ளது. இதில் துணை நிர்வாக அலகுகளாக 26 கிராம அலுவலர் பிரிவுகளைக் கொண்டுள்ளதுடன், 114 கிராமங்களையும் கொண்டுள்ளது. 2011 இல் இப்பிரிவு மக்கள் தொகை 45,054 ஆகக் காணப்பட்டது.
வெளியிணைப்புக்கள்
பகுப்பு:கேகாலை மாவட்டப் பிரதேச செயலாளர் பிரிவுகள்
ரோஜர் கிளித்ரோ
ரோஜர் கிளித்ரோ  (Roger Clitheroe, பிறப்பு: நவம்பர் 18 1966), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும் கலந்து கொண்டுள்ளார். 1987-1991 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ரோஜர் கிளித்ரோ - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1966 பிறப்புகள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
வடக்கு அரியநாயகிபுரம் முப்பிடாதியம்மன் கோயில்
வடக்கு அரியநாயகிபுரம் முப்பிடாதியம்மன் கோயில் தமிழ்நாட்டில் திருநெல்வேலி மாவட்டம், வடக்கு அரியநாயகிபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் படைப்புத் திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாலே தோமஸ் மார்டென்சென்
தாலே தோமஸ் மார்டென்சென் (பிப்ரவரி 2, 1939 - சனவரி 9, 2014) ஒரு அமெரிக்க பொருளியலாளர் மற்றும் 2010 ஆம் ஆண்டின் பொருளாதாரத்திற்கான நோபல் பரிசு பீட்டர் ஆர்தர் டயமண்ட் மற்றும் கிறிஸ்டோபர் அ. பிசாரைட்ஸ் உடன் இணைந்துப் பெற்றார்.
கல்வி
மார்டென்சென் ஓரிகன் மாநிலத்தில் பிறந்தார். வில்லாமேடே பல்கலைகழகத்தில் இளங்கலை பட்டம் பொருளியலில் பெற்றார் மற்றும் பொருளாதாரத்தில் முனைவர் பட்டம் கார்னீகி மிலோன் பல்கலைகழகத்தில் பெற்றார்.
ஆராய்ச்சிப்பணி
1965 ஆம் ஆண்டு முதல் வடமேற்கு பல்கலைகழகத்தில் ஆசிரியாராக இருந்தார் மற்றும் கெலாக் மேலாண்மை பள்ளியில் மேலாண்மை பொருளியல் மற்றும் முடிவெடுக்கும் அறிவியல் துறையில் 1980 ஆம் ஆண்டு முதல் பேராசிரியாரக இருந்துருக்கிறார். 2006 முதல் 2010 வரை ஆரஸ் பல்கலைகழகத்தில் நீல்ஸ் போர் கெளரவ பேராசிரியராக பொருளியல் மற்றும் மேலாண்மை துறையில் இருந்துருக்கிறார். 2011 ஆம் ஆண்டு வில்லாமேடே பல்கலைகழகத்தில் அவருக்கு கெளரவ முனைவர் பட்டம் வழங்கப்பட்டது.
வெளிப்புற இணைப்புகள்
பகுப்பு:1939 பிறப்புகள் பகுப்பு:2014 இறப்புகள் பகுப்பு:நோபல் பொருளியற் பரிசு பெற்றவர்கள்
குங்குமச்சிமிழ் (திரைப்படம்)
குங்குமச்சிமிழ் (Kunguma Chimil) ஆர். சுந்தர்ராஜன் இயக்கத்தில் 1985 ஆம் ஆண்டு வெளியான இந்தியத் தமிழ்த் திரைப்படமாகும். மோகன், இளவரசி, ரேவதி, வாகை சந்திரசேகர், டெல்லி கணேஷ் மற்றும் பலர் நடித்துள்ள இப்படத்திற்கு ஒளிப்பதிவு செய்தவர் ராஜராஜன் ஆவார். துரை, ராசப்பன், ஸ்ரீநிவாசன் ஆகியோர் தயாரிப்பில், இளையராஜா இசை அமைப்பில், 23 ஆகஸ்ட் 1985 ஆம் தேதி வெளியானது.
நடிகர்கள்
மோகன் (நடிகர்), இளவரசி (நடிகை), ரேவதி (நடிகை), சந்திரசேகர் (நடிகர்), டெல்லி கணேஷ், வி. கோபால கிருஷ்ணன், செந்தில், லூசு மோகன், டைப்பிஸ்ட் கோபு, சிவராமன், பயில்வான் ரங்கநாதன்.
கதைச்சுருக்கம்
ஆதரவற்ற பிலோமினா (இளவரசி (நடிகை)) செவிலியாக பணிபுரிந்து வருகிறாள். வளர்ப்பு தந்தையுடன் கருத்து வேறுபாடு ஏற்பட்டு, உயிருக்கு பயந்து, வீட்டை விட்டு வெளியேறி சென்னைக்கு செல்கிறாள். அந்த ரயில் பயணத்தின் பொழுது ரவி (மோகன் (நடிகர்)) என்ற மற்றொரு ஆதரவற்ற வாலிபனை சந்திக்கிறாள் பிலோமினா. இருவரும் காதலிக்கின்றனர்.
இருவரும் வறுமையில் இருக்கிறார்கள். டிப்ளமோ படித்திருந்தும், தகுதிக்கேற்ற வேலை ரவிக்கு கிடைக்கவில்லை. வறுமையின் காரணாமாக ரிக்க்ஷா வண்டி ஓட்டுகிறான்.
அந்நிலையில், ரவிக்கு வனப்பகுதியில் வேலை ஒன்று கிடைக்கும் வாய்ப்பு ஏற்பட்டும், குறைந்த காலக்கெடுவில் அதிக முன்பணம் கட்ட வேண்டிய சூழ்நிலை. அதனால் ரவிக்கு மேலும் பாரமாக இருக்கக் கூடாது என்று முடிவு செய்து, ரவியை விட்டு விலகி இருக்க முடிவு செய்கிறாள் பிலோமினா.
அந்த பிரிவின் சோகத்துடன் ரவி இருக்கும் பொழுது, ஒரு பை நிறைய பணம் கிடைக்கிறது. அது ஒரு பெண்ணின் திருமணத்திற்கான வரதட்சணை பணம் என்று பின்னால் தெரியவருகிறது. அந்த பெண்ணை சந்திக்கும் வாய்ப்பும் ஏற்படுகிறது.
பின்னர், கிடைத்த பணத்தை வைத்து ரவி என்ன செய்தான்? ரவி-பிலோமினா ஜோடிக்கு என்னவானது? போன்ற கேள்விகளுக்கு விடைகாணுதலே மீதிக் கதையாகும்.
ஒலிப்பதிவு
படத்தின் பின்னணி மற்றும் பாடல்களின் இசையை அமைத்தவர் இளையராஜா ஆவார். வாலி (கவிஞர்) மற்றும் கங்கை அமரன் பாடல்களின் வரிகளை எழுதினர். "நிலவு தூங்கும்" என்ற பாடல் மோஹன ராகத்தில் அமைக்கப்பட்டது.
மேற்கோள்கள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1985 திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:மோகன் நடித்த தமிழ்த் திரைப்படங்கள் பகுப்பு:செந்தில் நடித்த திரைப்படங்கள்
குறிச்சி புறக்கொடிகாத்த அய்யனார் கோயில்
குறிச்சி புறக்கொடிகாத்த அய்யனார் கோயில் தமிழ்நாட்டில் சிவகங்கை மாவட்டம், குறிச்சி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார் சன்னதியும், அய்யனார், பூங்கொடி, பொற்கொடி உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் மஹா சிவராத்திரி முக்கியத் திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கொங்கேழ் திருத்தலங்களின் பட்டியல்
தமிழகத்தின் கொங்கு மண்டலத்தில் உள்ள சிவாலயங்களுள் சைவக்குரவர்களால் பாடல் பெற்ற ஏழு சிவத்தலங்கள் கொங்கேழ் தலங்கள் என அழைக்கப்படுகின்றன.
மேற்கண்ட ஒவ்வொரு திருத்தலத்திற்கும் தனித்தனியே தலவரலாறுகளும், புராணக் கதைகளும் உள்ளன.இத்தலங்களில் அருள்பாலிக்கும் இறைவன் மற்றும் அம்பிகையைப் போற்றி வணங்கிப் பாடப்பட்ட பாடல்கள் தேவார, திருவாசகப் பதிகப் பாடல்களுள் வகைப்படுத்தப்பட்டுள்ளன.கரூர், ஈரோடு, நாமக்கல், திருப்பூர் ஆகிய நான்கு மாவட்ட எல்லைகளுக்குள் இவ்வேழு தலங்களும் உள்ளன.ஒரே நாளில் இவ்வேழு தலங்களுக்கும் பயணித்துத் தரிசனம் மேற்கொண்டால் சிறப்பான பலன்கள் கிடைக்கும் என்பது ஐதீகம். முதல் தலத்திலிருந்து புறப்பட்டால் சுமாராக 130 கிலோமீட்டர் தொலைவு பயணத்தில் இத்தலங்கள் அனைத்தையும் சென்று தரிசிக்குமளவில் இவை அமைந்துள்ளன.
பகுப்பு:கோயில்கள்
ஆனேகொள்ளு ஊராட்சி
ஆனேகொள்ளு ஊராட்சி (Anekollu Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள கெலமங்கலம் வட்டாரத்தில் அமைந்துள்ளது. இந்த ஊராட்சி, தளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:த. இ. க. ஊராட்சித் திட்டம் பகுப்பு:கெலமங்கலம் ஊராட்சி ஒன்றிய ஊராட்சிகள்
மட் கோல்ஸ்
மட் கோல்ஸ் (Matt Coles, பிறப்பு: மே 26 1990), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 26 முதல்தர துடுப்பாட்டப் போட்டிகளிலும், 15 ஏ-தர துடுப்பாட்டப் போட்டிகளிலும், 17 இருபதுக்கு -20 போட்டிகளிலும் கலந்து கொண்டுள்ளார். 2009 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மட் கோல்ஸ் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1990 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஹாம்ப்சையர் துடுப்பாட்டக்காரர்கள்
காட்டுநெமிலி ஊராட்சி
காட்டுநெமிலி ஊராட்சி (Kattunemily Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள உளுந்தூர்பேட்டை வட்டாரத்தில் அமைந்துள்ளது. இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1336 ஆகும். இவர்களில் பெண்கள் 663 பேரும் ஆண்கள் 673 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஆ. ச. தம்பையா
ஆர்தர் சரவணமுத்து தம்பையா (1924 - மே 11 ,2011) என்பவர் மிகவும் அறியப்பட்ட தோல் மருத்துவர். சென்னை அரசுப் பொது மருத்துவமனையில் 32 ஆண்டுகள் சேவையாற்றியவர். 1961 முதல் 1982 வரை 21 ஆண்டுகள் தோல் மருத்துவத் துறைத் தலைவராகப் பதவி வகித்துள்ளார். 60 ஆண்டுகள் தோல் மருத்துவத்திற்கு சேவை செய்துள்ளார்.
தம்பையாவின் பெற்றோர்கள் இருவரும் மருத்துவர்கள். அவர்களைப் பின்பற்றி மதராசு மருத்துவக் கல்லூரியில் மருத்துவராகப் பட்டம் பெற்றார். தோல் மருத்துவத்தில் பட்ட மேற்படிப்பை முடித்து இலண்டன் கேம்பிரிட்ஜ் மற்றும் எடின்பரோவில் பயிற்சி பெற்றார். மீண்டும் தமது மருத்துவக் கல்லூரிக்கே வந்து தோல் மருத்துவப் பிரிவில் பணியாற்றினார். 1961ஆம் ஆண்டு இந்தத்துறையில் முதல் தொழில்முறைப் பதவி ஏற்படுத்தப்பட்டபோது தம்பையா அதன் முதல் பேராசிரியராக விளங்கினார்.
மருத்துவச் சேவைக்கு இடையூறாக இருக்கும் என்பதற்காகத் திருமணம் செய்யவில்லை. டாக்டர் கமலம் என்னும் மற்றொரு தோல் மருத்துவ நிபுணருடன் சேர்ந்து 160 சர்வதேசத் தோல் மருத்துவ ஆய்வு அறிக்கைகளை சமர்ப்பித்துள்ளார். இருவரும் சேர்ந்து கண்டுபிடித்த மூன்று பூஞ்சைக் காளான் நோய்க் கிருமிகள் அமெரிக்க அட்லாண்டாவில் உள்ள நோய்க் கிருமி வளர்ப்பு மையத்தில் இடம்பெற்றுள்ளன. இவர் மரு. பி. சி. ராய் விருது உள்பட பல்வேறு விருதுகளைப் பெற்றுள்ளார்.
மேற்கோள்கள்
பகுப்பு:1924 பிறப்புகள் பகுப்பு:2011 இறப்புகள் பகுப்பு:இந்திய மருத்துவர்கள் பகுப்பு:மரு. பி. சி. ராய் விருது பெற்றவர்கள் பகுப்பு:தமிழ் மருத்துவர்கள்
ஜேம்சு ஓற்றம்
லெப்டினன்ட் ஜெனரல் சர் ஜேம்சு ஓற்றம், முதலாவது இளங்கோமான் GCB,KSI (James Outram, 1st Baronet சனவரி 29,1803 – மார்ச்சு11 1863)  1857ஆம் ஆண்டு சிப்பாய்க் கிளர்ச்சியில் போரிட்ட ஆங்கிலேய படைத்துறை மூத்த அதிகாரி ஆவார். அவரது வீரதீரச் செயல்களுக்காக பிரித்தானியரால் வீரராகக் கருதப்படுபவர்.
மேலும் படிக்க
பகுப்பு:1803 பிறப்புகள் பகுப்பு:1862 இறப்புகள் பகுப்பு:இந்திய விடுதலைப் போராட்டம்
பார்வதி (பாடலாசிரியர்)
பார்வதி (Parvathy) தமிழ்த் திரைப்படப் பாடலாசிரியர் ஆவார். நவீன நாடகப் பரிச்சயம் உள்ளவர். பரீக்ஷா நவீன நாடகக் குழுவில் நடிகையாக இருந்துள்ளார். பொதிகைத் தொலைக்காட்சியில் தொகுப்பாளராக பல்துறை ஆளுமைகளின் நேர்காணல்களை நேர்த்தியாகச் செய்துள்ளார். தற்போது திரைப்படங்களுக்கு தொடர்ந்து பாடல் எழுதிக்கொண்டிருக்கிறார்.
வெளி இணைப்புகள்
பகுப்பு:1982 பிறப்புகள் பகுப்பு:வாழும் நபர்கள் பகுப்பு:சென்னை நபர்கள் பகுப்பு:சென்னை எழுத்தாளர்கள் பகுப்பு:திரைப்படப் பாடலாசிரியர்கள் பகுப்பு:தமிழக எழுத்தாளர்கள் பகுப்பு:தமிழகக் கவிஞர்கள் பகுப்பு:தமிழ் பாடலாசிரியர்கள் பகுப்பு:தமிழகப் பாடலாசிரியர்கள் பகுப்பு:தமிழ்த் திரைப்படப் பாடலாசிரியர்கள் பகுப்பு:தமிழ்ப் பெண் பாடலாசிரியர்கள்
சுனந்தா மகிந்திரா
கலா கீர்த்தி சுனந்தா மகிந்திரா டே மெயில் (பிறப்பு 28 சனவரி 1938) (සුනන්ද මහේන්ද්‍ර), சுனந்தா மகிந்திரா (Sunanda Mahindra) என்று பிரபலமாக அறியப்படுபவர், இலங்கையில் எழுத்தாளர், நாடக இயக்குநர், கவிஞர் மற்றும் சிங்கள வானொலி நாடக எழுத்தாளர் ஆவார்.
சுனந்தா மகிந்திரா தற்போது, இலங்கையில் சிங்கள மற்றும் ஆங்கில பத்திரிகைகளில் தொடர்ந்து பங்களிப்பாளராக உள்ளார்.
தனிப்பட்ட வாழ்க்கை
மகேந்திரா 28 சனவரி 1938 அன்று பிலியந்தலையில் ஐந்து உடன்பிறப்புகளில் மூன்றாவதாகப் பிறந்தார். இவரது தந்தை மார்ட்டின் என்றி டி மெல்வாசு பொதுச் சுகாதார பரிசோதகராக இருந்தார். இவரது தாயார் லிலியட் மார்கரெட் வைத்தியரத்ன ஒரு இல்லத்தரசி. இவரது இளைய சகோதரர் இளம் வயதிலேயே இறந்துவிட்டார். இவரது கல்வி கண்டி தர்மராஜா கல்லூரியில் தொடங்கியது. பின்னர் இவர் கொழும்பில் உள்ள ஆனந்தா கல்லூரியில் ஆங்கில வழிக் கல்வியில் சேர்ந்தார். ஜே. பி. திசாநாயக்க, டி. பி. நிகால்சிங்க, பண்டார விஜயதுங்க, அசோக பொன்னம்பெரும மற்றும் விஜயரத்ன வர்ககொட ஆகியோர் பாடசாலையில் இவரது சக தோழர்கள்.
கல்வி வாழ்க்கை
பள்ளி இறுதி தேர்வில் வெற்றியடைந்த பின்னர், மகேந்திரா வித்யாலங்கார பிரிவேனாவில் (தற்போது களனி பல்கலைக்கழகம் என்று அழைக்கப்படுகிறது) இளங்கலைப் பட்டம் பெற்றார். இதன் பிறகு இவர் லெய்செஸ்டர் பல்கலைக்கழகத்தில் மக்கள் தொடர்பியல் துறையில் வருகை ஆராய்ச்சியாளராக இருந்தார். இலண்டன் விஜயத்தின் பின்னர் இலங்கை திரும்பிய இவர் களனி பல்கலைக்கழகத்தில் வருகை விரிவுரையாளராகப் பணியாற்றினார். 1987ஆம் ஆண்டில், மகிந்திரா வரோக்லாவ் பல்கலைக்கழகத்தில் நாட்டுப்புறவியல் படிப்பதற்காக போலந்து சென்றார். இங்கு இவர் கௌரவ முனைவர் பட்டம் பெற்றார். பின்னர் 1990களில், இவர் இலங்கையின் களனிப் பல்கலைக்கழகத்தில் தகைசால் பேராசிரியராகப் பணியாற்றினார்.
1987ஆம் ஆண்டில், இலங்கை தேசியப் பிரிவின் பத்திரிக்கை மற்றும் தொடர்பாடல் கல்விக்கான பொதுநலவாயச் சங்கத்தின் செயலாளராகப் பணியாற்றினார். பின்னர் துணைத் தலைவரானார். 1973 முதல் 1977 வரை யாழ்ப்பாணப் பல்கலைக்கழகத்தில் வருகை விரிவுரையாளராக இருந்தார்.
மேற்கோள்கள்
பகுப்பு:1938 பிறப்புகள் பகுப்பு:வாழும் நபர்கள்
வெளிர் தலை சில்லை
வெளிர்-தலை சிலை (Pale-headed munia)(உலோஞ்சூரா பலிடா) என்பது இந்தோனேசியாவில் காணப்படும் சிவப்பு குருவி சிற்றினமாகும். இது செயற்கை நிலப்பரப்புகள், மிதவெப்பமண்டல மற்றும் வெப்பமண்டல தாழ்நிலங்கள், வறண்ட புதர் நிலம் மற்றும் புல்வெளி வாழ்விடங்களில் காணப்படுகிறது. இச்சிற்றினம் தீவாய்ப்புக் கவலை குறைந்த அக்கறையாக மதிப்பிடப்படுகிறது.
தோற்றம்
ஆன்டோனியோ அர்னைசு-வில்லெனா மற்றும் பலரின் ஆய்வின் மூலம் இதன் தோற்றம் மற்றும் தொகுதி வரலாறு பெறப்பட்டது. எசுதிரில்டினே இந்தியாவில் தோன்றி பின்னர் (ஆப்பிரிக்கா மற்றும் பசிபிக் பெருங்கடல் வாழ்விடங்களை நோக்கி) பிற இடங்களில் பரவியிருக்கலாம்.
வெளி இணைப்புகள்
பகுப்பு:சில்லைகள்
பாலிதானா சமஸ்தானம்
பாலிதானா சமஸ்தானம் (Palitana state), 1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இதன் தலைநகரம் பாலிதானா நகரம் ஆகும். இது தற்கால குஜராத் மாநிலத்தின் சௌராட்டிர தீபகற்பத்தில் உள்ள பவநகர் மாவட்டத்தின் சில பகுதிகளைக் கொண்டிருந்தது. 1921-ஆம் ஆண்டின் மக்கள் தொகை கணக்கெடுப்பின் படி, பம்பாய் மாகாணத்தின் கத்தியவார் முகமையில் இருந்த பாலிதானா சமஸ்தானம் 777 சதுர கிலோ மீட்டர் பரப்பளவும், பாலிதானா எனும் நகரம் மற்றும் 91 கிராமங்களையும், 58,000  மக்கள் தொகையும் கொண்டிருந்தது. இதன் ஆட்சியாளர்களுக்கு  பிரித்தானிய இந்தியாவின் அரசு, 9 துப்பாக்கிக் குண்டுகள் முழுங்கி மரியாதை செய்தனர். 1947 இந்திய விடுதலைக்குப் பின்னர் பாலிதானா சமஸ்தானம் குஜராத் மாநிலத்துடன் இணக்கப்பட்டது.
வரலாறு
1194ஆம் ஆண்டில் தாக்கூர் வம்சத்தினரால் நிறுவப்பட்ட பாலிதானா சமஸ்தானம் மராத்தியப் பேரரசில் சிற்றரசாக இருந்தது. மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில்,  பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற  பாலிதானா சமஸ்தான மன்னர்கள், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் கத்தியவார் முகமையின் கீழ் இருந்தது. பாலிதானா சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர்.
1947-இல் இந்திய விடுதலைக்குப் பின்னர், 1948 சுதேச சமஸ்தானங்களின் இணைப்பு ஒப்பந்தப்படி  பாலிதானா சமஸ்தானம்  1948-ஆம் ஆண்டில்  சௌராஷ்டிரா மாநிலத்துடன் இணைக்கப்பட்டது. 1 நவம்பர் 1956 அன்று சௌராஷ்டிரா மாநிலம் பம்பாய் மாகாணத்துடன் இணக்கப்ப்பட்டது. சௌராஷ்டிரா மாநிலப் பகுதிகள் 1 மே 1960 அன்று புதிதாக நிறுவப்பட்ட குஜராத் மாநிலத்தில் இணைக்கப்பட்டது.
வெளி இணைப்புகள்
பகுப்பு:சௌராட்டிர தீபகற்பம் பகுப்பு:இந்தியாவின் முன்னாள் சுதேச சமஸ்தானங்கள் பகுப்பு:பிரித்தானிய இந்தியா பகுப்பு:குசராத் வரலாறு பகுப்பு:கத்தியவார் முகமை பகுப்பு:பாவ்நகர் மாவட்டம்
கார்வார்
கார்வார் என்னும் நகரம், கர்நாடகாவின் உத்தர கன்னட மாவட்டத்தில் உள்ளது. இது கார்வார் வட்டத்தின் தலைமையகம் ஆகும்.
மொழி
இங்குள்ள மக்கள் கொங்கணி மொழியில் பேசுகின்றனர். கர்நாடகத்தில் அமைந்துள்ளதால் ஆட்சி மொழியாக கன்னடம் பயன்படுகிறது. மராத்தி பேசும் மக்களும் வாழ்கின்றனர். இந்தி, உருது, ஆங்கிலம் ஆகிய மொழிகளைப் புரிந்துகொள்கின்றனர்.
இணைப்புகள்
பகுப்பு:கர்நாடக மாநிலத்திலுள்ள ஊர்களும் நகரங்களும்
டேவிட் எஸ். கோயர்
டேவிட் சாமுவேல் கோயர் (David Samuel Goyer) (பிறப்பு: 22 திசம்பர் 1965) என்பவர் அமெரிக்க நாட்டு திரைப்பட இயக்குநர், திரைக்கதை ஆசிரியர், தயாரிப்பாளர், புதின எழுத்தாளர் மற்றும் வரைகதை புத்தக எழுத்தாளர் ஆவார். இவர் பிளேடு (1998), பிளேடு 2 (2002), பிளேடு 3 (2003), சூப்பர் மேன் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016) போன்ற திரைப்படங்களுக்கு திரைக்கதை எழுதியதன் மூலம் பிரபலமானவர்.
ஆரம்ப கால வாழ்க்கை
கோயர் 22 திசம்பர் 1965 ஆம் ஆண்டில் ஐக்கிய அமெரிக்கா நாட்டில் ஏன் ஆர்பரில் ஒரு யூதர் குடும்பத்தில் பிறந்தார். இவருக்கு ஒரு சகோதரர் உண்டு. இவர்கள் இவரின் தாயால் வளர்க்கப்பட்டனர்.
வெளி இணைப்புகள்
பகுப்பு:1965 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்பட இயக்குநர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:அமெரிக்கத் திரைக்கதை எழுத்தாளர்கள் பகுப்பு:தொலைக்காட்சி இயக்குநர்கள் பகுப்பு:தொலைக்காட்சி தயாரிப்பாளர்கள் பகுப்பு:அமெரிக்க யூதர்கள் பகுப்பு:அமெரிக்க வரைகதை எழுத்தாளர்கள்
ஆசிய மருத்துவர்கள் சங்கம்
ஆசிய மருத்துவர்கள் சங்கம் (Association of Medical Doctors of Asia) என்பது ஒரு பன்னாட்டு இலாப நோக்கற்ற அமைப்பாகும். ஆசியா, ஆப்பிரிக்கா மற்றும் மத்திய ஐரோப்பாவில் இயற்கைப் பேரழிவுகளில் பாதிக்கப்பட்டவர்களுக்கு உதவுவதையும், அகதிகளுக்கு சிறந்த சுகாதாரத்தை அளிப்பதையும் நோக்கமாகக் கொண்டு இயங்குகிறது.
இந்த அமைப்பு சப்பான், இந்தியா மற்றும் தாய்லாந்து உள்ளிட்ட நாடுகளைச் சேர்ந்த மருத்துவர்களுடன் 1984 ஆம் ஆண்டு நிறுவப்பட்டது. ஆசிய பன்னாட்டு மருத்துவ தூதரகங்களுடன் இணைந்து செயல்படுகிறது. உள்ளூர் குழுக்களுடன் பல்வேறு தேசிய இனங்களைச் சேர்ந்த மருத்துவ ஊழியர்களும் அகதி முகாமில் ஒன்றாக பணிபுரிகின்றனர். தாய்லாந்தின் கம்போடியா எல்லையில் இந்த அமைப்பு நிறுவப்பட்டபோது பெரும்பாலும் மேற்கத்திய மருத்துவர்கள் கம்போடியாவில் இருந்து வந்த அகதிகளுடன் வேலை செய்து கொண்டிருந்தனர். பிராந்திய ஆசிய மருத்துவர்கள் பிராந்திய நிவாரண நடவடிக்கைகளில் பங்கேற்க வேண்டும் என்று அப்போது உணரப்பட்டது. ஆசிய மருத்துவர்கள் சங்கத்தின் தலைமையகம் சப்பானில் செயல்படுகிறது. நல்கை வழங்குபவர்கள் சுகாதாரம் தொடர்பான ஆய்வுகளை மேற்கொள்கின்றனர். சுகாதாரம் தொடர்பான தகவல்களை வழங்குவதற்காக நேரடி தொலைபேசி இணைப்புகள் இயங்குகின்றன. உள்ளூர் நிறுவனங்கள் சுகாதார விழிப்புணர்வு பிரச்சாரங்கள் நடத்துகின்றன.
மேற்கோள்கள்
பகுப்பு:ஆசியா பகுப்பு:மருத்துவ சுகாதாரம்
பால் ரூபெல்
பால் ரூபெல் (Paul Rubell) (பிறப்பு: 6 செப்டம்பர் 1952) என்பவர் அமெரிக்க நாட்டு திரைப்படத் தொகுப்பாளர் ஆவார். இவர் திரைப்படம் மற்றும் தொலைக்காட்சி இரண்டிலும் 25 ஆண்டுகளுக்கு மேலாக பணிபுரிந்துள்ளார். இவர் 1983 ஆம் ஆண்டு முதல் பிளேடு (1998), டிரான்ஸ்ஃபார்மர்ஸ் (2007), டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன் (2009), தோர் (2011), நீட் போர் ஸ்பீட் (2014), டிரான்ஸ்போர்மர்ஸ்: ஏஜ் ஆஃப் எக்ஸ்டிங்சன் (2014) போன்ற பல திரைப்படங்களில் திரைப்படத் தொகுப்பாளராக பணிபுரிந்துள்ளார். இவர் அமெரிக்க திரைப்படத்துறையில் திரைப்படத் தொகுப்பாளர் உறுப்பினராக தேர்ந்தெடுக்கப்பட்டார்.
ஆரம்ப கால வாழ்க்கை
ரூபெல் 6 செப்டம்பர் 1952) ஆம் ஆண்டில் லாஸ் ஏஞ்சல்ஸ், கலிபோர்னியாவில் பிறந்து வளர்ந்து லாஸ் ஏஞ்சல்ஸில் உள்ள கலிபோர்னியா பல்கலைக்கழகத்தில் ஆங்கில இலக்கியத்தில் இளங்கலைப் பட்டம் பெற்றார்.
வெளி இணைப்புகள்
பகுப்பு:1952 பிறப்புகள் பகுப்பு:வாழும் நபர்கள் பகுப்பு:திரைப்படத் தொகுப்பாளர்கள்
திருட்டத்துயும்னன்
திருட்டத்துயும்னன் (திருஷ்டத்யும்னன்) மகாபாரதத்தில் வரும் கதை மாந்தர்களுள் ஒருவன். மகாபாரதத்தின்படி இவன், துருபதனின் மகனும், திரௌபதி, சிகண்டி ஆகியோரின் உடன்பிறந்தோனும் ஆவான். குருச்சேத்திரப் போரின்போது பாண்டவர்களுடைய தலைமைப் படைத்தலைவனாகப் பணிபுரிந்த திருஷ்டத்யும்னன், துரோணர் கொல்லப்படுவதற்குக் காரணமாக இருந்தான்.
பிறப்பு
பாஞ்சால நாட்டின் மன்னனான துருபதனுக்குப் பிள்ளைகள் இல்லாதிருந்ததால், தேவர்கள் அருள் பெற்றுப் பிள்ளைகளைப் பெறுவதற்காக, புத்திரகாமி யாகம் எனப்படும் வேள்வியைச் செய்தான். துருபதனுக்குத் துரோணருடன் பகை இருந்தது. துரோணர், துருபதனைத் தோற்கடித்து அவனது நாட்டில் பாதியையும் எடுத்துக் கொண்டிருந்தார். தனது இளம் வயது நண்பனான துரோணருடன் தனது நாட்டைப் பகிர்ந்துகொள்வதாக வாக்குறுதி அளித்துப் பின் அதனை மீறியவன் துருபதன். ஆனாலும் துரோணர் தன்னை அவமானப்படுத்தியதாக அவன் கடும் சினம் கொண்டிருந்தான். தனது மகன், துரோணரைக் கொல்லும் வலிமை பெற்றவனாக இருக்க வேண்டுமெனத் துருபதன் விரும்பினான்.
வேள்வியின் முடிவில், வேள்வித் தீயிலிருந்து முழுமையாக வளர்ச்சி பெற்ற, வலிமை மிக்க இளைஞன் ஒருவன் ஆயுதங்களுடன் தோன்றினான். அவனே திருட்டத்துயும்னன். அவன் தோன்றும்போதே, நிறைந்த சமய அறிவும், போர்த்திறனும் கொண்டிருந்ததாக மகாபாரதம் கூறுகிறது.
துரோணரைக் கொல்வதற்காகவே அவன் பிறந்தவனாக இருந்தும், போர்க் கலையில் மேலும் தேர்ச்சி பெறுவதற்காகத் துரோணரிடமே சேர்ந்துகொண்டான்.
தலைமைப் படைத்தலைவர்
திருட்டத்துயும்னனின் தங்கையான திரௌபதியின் சுயம்வரத்தின் போது நடைபெற்ற போட்டியில் வென்று, பிராமணர்கள் போல் வேடமணிந்திருந்த பாண்டவர்களில் ஒருவனான அருச்சுனன் அவளை அடைந்தான். அவர்கள் யாரென அறிய விரும்பிய திருட்டத்துயும்னன் அவர்கள் அறியாமல் அவர்களைத் தொடர்ந்து சென்று அவர்கள் பாண்டவர்கள் என அறிந்து கொண்டான். பின்னர் பாரதப் போரின்போது, கண்ணனும், அருச்சுனனும் கூறிய ஆலோசனைக்கு இணங்க திருட்டத்துயும்னன் பாண்டவர் படையின் தலைமைப் படைத்தலைல்வராக பொறுப்பேற்றுக் கொண்டான்.
துரோணர் இறப்பு
இச் செய்தியைக் கேள்வியுற்ற துரோணர் அதிர்ச்சியடைந்தார். தருமன் உண்மையே பேசுபவன் என்பதால், செய்தி உண்மையா என்று துரோணர் தருமனைக் கேட்டார். தருமனும், அசுவத்தாமா இறந்தான் என உரக்கக் கூறி யானை என்று மெதுவாகக் கூறினான். தன் மகன் இறந்தான் என்பதை நம்பிய துரோணர் தனது ஆயுதங்களைக் கீழே போட்டுவிட்டுத் தியானத்தில் ஆழ்ந்தார். இதனைப் பயன்படுத்திக் கொண்ட திருட்டத்துயும்னன் உடனே பாய்ந்து துரோணரின் தலையைத் தனது வாளால் வெட்டிக் கொன்றான்.
திருட்டத்துயும்னன் இறப்பு
போரில் பாண்டவர்கள் வெற்றி பெற்றுப் போர் முடிவுக்கு வந்தது. இப்போரிலே இறந்து போகாமல் தப்பியவர்களுள் துரோணரின் மகனான அசுவத்தாமன் ஒருவன். ஒரு நாள் இரவில், எதிர்பாராத விதமாக அசுவத்தாமன் பாண்டவர் பாசறையைத் தாக்கித் திருட்டத்துயும்னனையும், திரௌபதியின் மக்களான உபபாண்டவர்களை பாண்டவர்கள் என நினைத்து கொன்று தன் தந்தையின் இறப்புக்குப் பழி தீர்த்துக் கொண்டான்.
வெளியிணைப்புக்கள்
பகுப்பு:மகாபாரதக் கதை மாந்தர்கள்
கோப்ரா (2022)
கோப்ரா, ஆர் அஜய் ஞானமுத்து இயக்கத்தில், எஸ்.எஸ்.லலித் குமாரின் செவன் ஸ்க்ரீன் ஸ்டுடியோஸ் தயாரிப்பில், விக்ரம், ஸ்ரீநிதி ஷெட்டி, இர்பான் பதான், மியா ஜார்ஜ், ரோஷன் மேத்யூ, சர்ஜனோ காலித், பத்மப்ரியா, கனிஹா, மிர்னாலினி, மீனாட்சி கோவிந்தராஜன், கே.எஸ்.ரவிக்குமார் ஆகியோர் முக்கிய வேடங்களில் நடித்து வெளிவரவிருக்கும் பிரம்மாண்டமான திரைப்படம். இப்படத்தின் மூலம் இந்திய கிரிக்கெட் வீரர் இர்ஃபான் பதான் திரையுலகில் அறிமுகமாகிறார், இவருடன் ஸ்ரீநிதி ஷெட்டி மற்றும் ரோஷன் மேத்யூ ஆகியோரும் தமிழ்த் திரையுலகில் அறிமுகமாகின்றனர். ஹரிஷ் கண்ணன் ஒளிப்பதிவில், புவன் சீனிவாசன் படத்தொகுப்பு செய்ய, ஆஸ்க்கார் விருது பெற்ற ஏ.ஆர்.ரஹ்மான் இசையமைத்துள்ளார்.
கோப்ரா திரைப்படம் 11 ஆகஸ்ட் 2022-ல் வெளியாகவுள்ளது. இதனை இதன் தயாரிப்பு நிறுவனமான 7 ஸ்கிரீன் ஸ்டுடியோ 20 மே 2022 அன்று தனது டுவிட்டர் பக்கத்தில் பிரத்யேகமான வீடியோ வெளியிட்டு உறுதி செய்தது.
தயாரிப்பு
செவன் ஸ்கிரீன் ஸ்டுடியோவின் தயாரிப்பாளரான எஸ்.எஸ்.லலித் குமார், மே 2019-ல் தங்களின் தயாரிப்பில் விக்ரம் நடிக்கும் இப்படத்தின் தலைப்பை விக்ரம் 58 (சியான் 58) என்று தற்காலிகமாக போஸ்டரில் வெளியிட்டார். இந்தப் படத்தை டிமான்டி காலனி மற்றும் இமைக்கா நொடிகள் படங்களை இயக்கிய அஜய் ஞானமுத்து இயக்கியுள்ளார். ஜூலை 2019-ல், படத்திற்கு இசையமைக்க ஏ. ஆர். ரகுமான் ஒப்பந்தம் செய்யப்பட்டார். மேலும் இப்படத்தின் சண்டைக் காட்சிகளை திலீப் சுப்பாராயன் கையாளுகிறார். முதலில் பான்-இந்தியன் திரைப்படமாக (தமிழ், கன்னடம், ஹிந்தி, தெலுங்கு மற்றும் மலையாளம் ஆகிய மொழிகளில்) 2020-ல் கோடை காலத்தில் வெளியிடத் திட்டமிட்டு படத்தின் முதல் படப்பிடிப்பை ஆகஸ்ட் 2019 இல் தொடங்க எண்ணினர். ஆனால், அக்டோபர் 2019-ல் தான் படப்பிடிப்பு தொடங்கியது, விக்ரம் 25 விதமான தோற்றங்களில் காணப்படுவார் என்று தி நியூ இந்தியன் எக்ஸ்பிரஸின் அறிக்கை கூறியது.
இப்படத்திற்க்கு "அமர் " என்று பெயரிடப்பட்டதாக வதந்தி பரவிய நிலையில், 25 டிசம்பர் 2019 அன்று படத்தின் தயாரிப்பாளர் "கோப்ரா " என்று அதிகாரப்பூர்வ தலைப்பை அறிவித்து வதந்திகளுக்கு முற்றுப்புள்ளி வைத்தார். இப்படத்தின் முக்கிய கதாபாத்திரத்திற்கு நாகப்பாம்பின் குணாதிசியங்களை ஒத்திருப்பதால் படத்திற்கு ‘கோப்ரா’ என தலைப்பு வைத்திருந்தனர். இயக்குனர் அஜய் ஞானமுத்து, டைம்ஸ் ஆஃப் இந்தியாவுக்கு அளித்த பேட்டியில், "கதாநாயகனின் கதாபாத்திரத்திற்கும் நாகப்பாம்புக்கும் தொடர்பு உள்ளது. நான் இப்போது எதையும் வெளிப்படுத்தினால், அது பல விவரங்களைத் தரும். மேலும், இப்படம் தமிழ், கன்னடம், தெலுங்கு, ஹிந்தி ஆகிய மொழிகளில் உருவாகியுள்ளதால் அனைத்து மொழிகளுக்கும் பொதுவான வகையில் தலைப்பு வைக்க விரும்பினேன். எனவே, நாங்கள் கோப்ராவை உறுதிசெய்தோம்" என்று கூறினார்.
நடிகர் தேர்வு
தொடக்கத்தில், படத்தின் நாயகியாக பிரியா பவானி சங்கர் தேர்வு செய்யப்பட்டிருந்தார். பின்பு, அவர் அறியப்படாத காரணங்களால் இந்த படத்திலிருந்து விலகினார். அதன் பிறகு, தயாரிப்பாளர்கள் கன்னட நடிகை ஸ்ரீநிதி ஷெட்டியை (கே.ஜி.எஃப் புகழ் ) கதாநாயகியாக ஒப்பந்தம் செய்தனர். இதன் மூலம் அவர் தமிழ் திரையுலகில் அறிமுகமானார். முன்னாள் இந்திய கிரிக்கெட் வீரர் இர்பான் பதான் இந்த திரைப்படத்தின் மூலம் திரைத்துறையில் அறிமுகமானார், இந்த இந்த படத்தில் ஒரு முக்கிய பாத்திரத்தில் நடிப்பதாக கூறப்பட்டது. பின்னர், 27 அக்டோபர் 2020 அன்று அவரது பிறந்தநாளையொட்டி வெளியான போஸ்டரில் அவரது பாத்திரத்தின் பெயர் அஸ்லான் இல்மஸ் என்றும், அவர் ஒரு இன்டர்போல் அதிகாரி என்றும் வெளிப்படுத்தப்பட்டது. அக்டோபரின் பிற்பகுதியில் கே.எஸ்.ரவிக்குமார் படப்பிடிப்பில் சேர்ந்து சில நாட்கள் தனது பகுதிகளை படமாக்கினார், அஜய் ஞானமுத்து தனது கதாபாத்திரம் "சிக்கலான ஒன்றாக" இருக்கும் என்றும், திரைக்கதையுடன் பின்னிப்பிணைந்த கதாபாத்திரம் என்றும் கூறினார். ஜனவரி 2020-ல் மிர்னாளினி ரவி நடிகர்களுடன் இணைந்து கொண்டார். அதே மாதத்தில் ரோபோ சங்க ரும் துணை நடிகர்களில் ஒருவராகத் தேர்ந்தெடுக்கப்பட்டார்.
பின், கும்பலங்கி நைட்ஸ் படத்தில் ஷேன்நிகாமின் நடிப்பால் ஈர்க்கப்பட்ட ஞானமுத்து அவரை இந்த படத்தில் நடிக்க வைக்க முடிவு செய்தார். இருப்பினும், கேரளா திரைப்பட தயாரிப்பாளர்கள் சங்கம் (KFPA) தென்னிந்திய திரைப்பட வர்த்தக சபைக்கு (SIFC) கடிதம் எழுதியதையடுத்து, மலையாளத்தில் தனது இரண்டு படங்களை கிடப்பில் போட்டதற்காக அவர் அதன் தயாரிப்பாளர்களுக்கு நஷ்டஈடு கொடுக்கும் வரை வேறு படங்களில் நடிக்க தடை கோரியது. எனவே, மலையாள பிளாக்பஸ்டர் " ஜூன் " புகழ் சர்ஜானோ காலித் அவருக்கு பதிலாக ஒப்பந்தம் ஆனார். புகழ்பெற்ற நாடக நடிகரான முகமது அலி பெய்க், பிப்ரவரி 2020-ல் படத்திற்காக இணைந்துகொண்டார். ஏப்ரல் 2020-ல், மலையாள நடிகர்களான ரோஷன் மேத்யூ மற்றும் மியா ஆகியோர் படத்தின் நடிகர்களில் சேர்க்கப்பட்டனர். ஏற்கனவே இணைந்த கே.எஸ்.ரவிக்குமாருடன்,பத்மப்ரியா, கனிகா மற்றும் பாபு ஆண்டனி ஆகியோரும் படத்தில் இணைந்து பங்காற்றினர். பிரபல மலையாள நடிகர் மாமுகோயா, இந்த படத்தின் மூலம் தமிழில் அறிமுகமானார். இவ்ரகளுடன், நடிகர் ஆனந்தராஜ், நடிகை ரேணுகா, சிந்து ஷ்யாம், பூவையார் மற்றும் டிஎஸ்ஆர் என ஒரு நட்சத்திரப் பட்டாளமே படத்தில் துணை நடிகர்களாக பணி புரிந்துள்ளனர்.
படப்பிடிப்பு
படத்தின் முதல்கட்டப் படப்பிடிப்பு 21 செப்டம்பர் 2019 அன்று சென்னையில் தொடங்குவதாக இருந்தது, சில காரணங்களால் அன்று தொடங்க முடியாமல் அக்டோபர் 2019-ல் தொடங்குவதாக அறிவிக்கப்பட்டது. அக்டோபர் 15 அன்று இர்பான் பதான் படப்பிடிப்பில் சேர்ந்தார், ஸ்ரீநிதி ஷெட்டி மாத இறுதியில் மட்டுமே படத்தின் செட்டில் சேர்ந்தார். முந்தைய படம் 6 நவம்பர் 2019 அன்று சென்னையில் படத்தின் முதல் அட்டவணையை முடித்தது. 11 நவம்பர் 2019 அன்று, விக்ரம் மற்றும் அவரது குழுவினர் ஒரு பாடல் படப்பிடிப்பிற்காக ஆலப்புழைக்குச் சென்றனர், அது இரண்டு நாட்களில் முடிவடைந்தது. நவம்பர் 2019 இறுதியில், கேரளாவில் இரண்டாம் கட்டப் படப்பிடிப்பு நிறைவடைந்தது. படத்தின் மூன்றாவது ஷெட்யூல் 2019 டிசம்பரில் சென்னையில் நடந்தது. 2020 ஜனவரியில் ரஷ்யா மற்றும் ஐரோப்பா முழுவதும் சில காட்சிகளை படமாக்க தயாரிப்பாளர்கள் திட்டமிட்டுள்ளனர் இருப்பினும், ஜனவரி 17 அன்று, தயாரிப்பாளர்கள் மூன்றாவது ஷெட்யூலுக்காக கொல்கத்தாவில் படப்பிடிப்பை நடத்தத் திட்டமிட்டனர். இர்பான் பதான் நான்காவது அட்டவணை முழுவதும் ஜனவரி 21 அன்று படத்திற்கான தனது பகுதிகளை முடித்தார். பிப்ரவரி 6 ஆம் தேதி, க்ளைமாக்ஸ் காட்சியை ரஷ்யாவில் படமாக்க தயாரிப்பாளர்கள் திட்டமிட்டுள்ளனர். தயாரிப்பாளர்கள் 7 பிப்ரவரி 2020 அன்று சென்னையில் அமைந்துள்ள ராமி மாலில் ஒரு முக்கியமான காட்சியை படமாக்கினர்